open-index/open-wikipedia-markdown huggingface dataset:
מבלמאיו

**מבלמאיו** (בצרפתית: **Mbalmayo**) היא עיר שנמצאת באזור המרכז שבקמרון.

## גאוגרפיה
העיר ממוקמת כ-17.5 ק"מ מיאונדה, בירת האזור ובירת קמרון. בנוסף, היא נמצאת על גדות הנהר ניונג .

## אקלים
הטמפרטורה הממוצעת היא 20 מעלות צלזיוס. החודש הכי חם הוא מרץ (21 מעלות צלזיוס). החודש הכי קר הוא יוני (19 מעלות צלזיוס). כמות המשקעים הממוצעת היא 1,797 מילימטרים בשנה. חודש ספטמבר הוא החודש שיש בו הכי הרבה גשם (266 מ"מ גשם), וחודש ינואר הוא החודש שיש בו הכי פחות גשם (33 מ"מ גשם).

## תנועה ותחבורה
העיר ממוקמת ליד הכביש הלאומי N2.

## קישורים חיצוניים

* 
* 

## הערות שוליים

קטגוריה:קמרון: ערים
A Winter Symphony

***A Winter Symphony*** (בעברית: **סִימְפוֹנְיָה שֶׁל חֹרֶף**) הוא אלבום האולפן העשירי של הזמרת-יוצרת האנגלייה שרה ברייטמן. האלבום יצא לאור ב-4 בנובמבר 2008, בהוצאת חברת התקליטים מנהטן רקורדס. כמו כן, מתוך האלבום יצאו הסינגלים; "Silent Night", "I Believe in Father Christmas" ו-"I Wish It Could Be Christmas Everyday".

האלבום הגיע למקום השלישי במצעד האלבומים הקלאסיים.

## רקע ויציאה
האלבום הופק על ידי פרנק פיטרסון, שהפיק לברייטמן גם את אלבומה הקודם שיצא באותה השנה, ''Symphony''. ביפן, זכה האלבום להצלחה רבה, כאשר הוענק לאלבום תואר הזהב, על סך מכירות של כ-129,350 עותקים. *A Winter Symphony* כולל ביצועים מחודשים לשירים כדוגמת "I Wish It Could Be Christmas Everyday" ו-Arrival".

איגוד תעשיית ההקלטות הקנדי (Music Canada) העניק לאלבום את תואר הזהב, על מכירות של למעלה מ-40,000 עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי חג המולד מ-2008
קטגוריה:אלבומי שרה ברייטמן
קטגוריה:אלבומים באנגלית
קטגוריה:אלבומים שהופקו על ידי פרנק פיטרסון
קטגוריה:אלבומי חברת מנהטן רקורדס
La Luna World Tour

**La Luna World Tour** הוא סיבוב ההופעות העולמי השני של הזמרת-יוצרת האנגלייה שרה ברייטמן, אשר נועד לקדם את אלבומה השביעי, *[[La Luna]]*. סיבוב ההופעות החל ב-20 באוגוסט 2000, והסתיים ב-10 במאי 2001.

כמו כן, בסיבוב הופעות זה נכחו למעלה מ-500,000 צופים, ואף הופנו כלפיו ביקורות חיוביות.

## רשימת השירים
להלן רשימת השירים אשר בוצעו במהלך סיבוב ההופעות:
# "La Lune"
# "Winter in July"
# "Scarborough Fair"
# "Who Wants to Live Forever"
# "Hijo de la Luna"
# "Figlio Perduto"
# "La Luna"
# "La Califfa"
# "Pie Jesu"
# "Nessun dorma"
הפסקה
# "Siren"
# "Deliver Me"
# "He Doesn't See Me"
# "A Whiter Shade of Pale"
# "There for Me"  (ביחד עם ג'וש גרובן בחלקו הראשון של סיבוב ההופעות)
# "First of May" (עם השיר הופיעה שרה בלג ה-2 של סיבוב ההופעות)
# מחרוזת "פנטום האופרה":
## "Twisted Every Way"
## "Overture"
## "Little Lottie"
# "Wishing You Were Somehow Here Again"
# "The Music of the Night"
# "A Question of Honour"
# "Moon River"
# "Time to Say Goodbye"
**הערות**
* "All I Ask of You" במקור היה חלק מרשימת השירים, אך הוחלט שלא לבצע אותו באף הופעה מסיבוב ההופעות.
* "Deliver Me" היה השיר שפתח את ההופעות שהתקיימו בשנת 2000 במסגרת סיבוב ההופעות.
* "A Whiter Shade of Pale" היה השיר שפתח את ההופעות שהתקיימו בשנת 2001 במסגרת סיבוב ההופעות.
* "First of May" בוצע במקום "There for Me" במהלך הלג השני של סיבוב ההופעות, שהתקיים באמריקה הצפונית.
* "Time to Say Goodbye" היה השיר הראשי איתו סגרה ברייטמן את הלג השני של סיבוב ההופעות, שהתקיים באמריקה הצפונית.

## תאריכי הופעות

## אלבום וידאו
ב-13 במרץ 2001, הוציאה שרה ברייטמן, את אלבום הווידאו La Luna: Live in Concert, בו ניתן לראותה במהלך סיבוב ההופעות.

## קישורים חיצוניים
* 
*עמוד מעריצים של La Luna World Tour

## הערות שוליים

קטגוריה:סיבובי הופעות מ-2000
קטגוריה:סיבובי הופעות מ-2001
קטגוריה:סיבובי הופעות של שרה ברייטמן
קטגוריה:סיבובי הופעות באוסטריה
קטגוריה:סיבובי הופעות בארצות הברית
קטגוריה:סיבובי הופעות בקנדה
מוחראני

250px|ממוזער|מצודת מוחראני
250px|ממוזער|מפת אחוזת נסיך מוחראני
**מוּחרַאנִי** (; במקור מוּחנַארִי , "חֹרֶשׁ-אַלוֹן") הוא מחוז היסטורי במזרח גאורגיה, שפלה בשטח של מחוז מצחתה מתיאנתי בגאורגיה של היום, צפונית לעיר מצחתה. הוא שוכן בתוך הגבולות ההיסטוריים של כארתלי מוקף בנהר הקורה ושני יובלות שלו: כּסַאנִי  ואראגווי.

ממוקם בצורה אסטרטגית על נתיבי מעבר ראשיים החוצים את גאורגיה של העת העתיקה ושל ימי הביניים. שפלה פורייה וברת השקיה, אזור מתקדם מבחינה כלכלית ובמובן מסוים קישרה בין המחוזות שנמצאות בשפלה של כארתלי למחוזות שנמצאות ברמה של כארתלי.

במאה השנייה עד המאה הרביעית לספירה, שכן באזור היישוב דזַאלִיסִי , אחד היישובים החשובים ביותר באיבריה הקווקזית. הרשומות הגאורגיות מימי הביניים מתארים את מוחראני כאזור מיוער, שהיה מועדף על ידי מלכי גאורגי לציד. לאחר מכן מסופר כי משפחת האצולה דזַאגַאנִיסדזֶה (ძაგანისძე) הייתה בעלת המחוז מן המאה ה-8/9 לשנת 1123, עת בו הוחרמה על ידי דוד הבנאי. מוחראני הפכה לחלקה משגשגת של השטחים המלכותיים. חלקו נתרם על ידי הכתר מאוחר יותר למנזר שיו-מר'ווימה וקתדרלת סווטיצחובלי.

בשנת 1512 עבר המחוז בבעלות תורשתית לענף עקיף של שושלת בגרטיוני ששלטה בממלכת כארתלי . זה קרה כאשר בגרט הראשון  הצליח לקבל את הזכות להחזיק את מוחראני ללא תשלום מידי דוד העשירי, מלך כארתלי, שהיה אחיו הבכור. כגמול על סיוע קריטי שלו במאבק של דוד בגאורגי השני , מלך ממלכת קאחתי. מאותו זמן ואילך, נקרא האדון של מוחראני בשם מוּחרַאן-בַּאטוֹנִי (მუხრან-ბატონი), והענף הבגרטיוני נקרא בַּגרַטִיוֹן-מוּחרַאנֵלִי (חלק מנציגי המשפחה התאזרחו ברוסיה בשם נסיכי בַּגרַטִיוֹן-מוּחרַאנסקִי). עם ירידת סמכותו של השלטון המרכזי, הפכה מוחראני לאחוזה פאודלית אוטונומית שנקראה סַאתַאווַאדוֹ  - "אחוזת התַאווַאדִי " או נסיכות גאורגית. היא נקראה סַאמוּחרַאנבַּאטוֹנוֹ  - "אחוזת מוחראן-באטוני". היישוב הראשי של נסיכות זו נקראה שִׁיוֹסאוּבַּאנִי ומשנות השבעים של המאה ה-18 היא ידועה בשם מוחראני . המבצר שנבנה במפגש הנהרות הקורה והכּסַאנִי , בתחילת המאה ה-16, שימש כמעוז מרכזי באזור. כפרים נוספים שהוחזקו על ידי נסיכי מוחראן-באטוני היו: אר'איאני , חַאנדַאקִי , תֵזִי , אוֹקַאמִי  ובחלק מהזמן לַאמִיסקַאנָה  גרֵמִיסחֶווִי . המעמד האוטונומי של מוחראני נמשך עד לסיפוח הרוסי של מזרח גאורגיה בשנת 1801 , אבל לא בוטל לחלוטין עד לשנות הארבעים של המאה ה-19.

## קישורים חיצוניים

## הערות שוליים

קטגוריה:גאורגיה: מחוזות היסטוריים
קטגוריה:כארתלי
קטגוריה:שושלת בגרטיוני
טקס פרסי האקדמיה הבריטית לקולנוע ה-22

**טקס [[פרס באפט"א לקולנוע|פרסי האקדמיה הבריטית לקולנוע]] ה-22** שמעניקה האקדמיה הבריטית לאמנויות הקולנוע והטלוויזיה, נערך בשנת 1969, בו הוענקו פרסים לסרטים הטובים ביותר של שנת 1968.

## זוכים ומועמדים
[ממוזער|150px|[ספנסר טרייסי, זוכה פרס השחקן הטוב ביותר]]
[ממוזער|150px|[קתרין הפבורן, זוכת פרס השחקנית הטובה ביותר]]
[ממוזער|150px|[איאן הולם, זוכה פרס שחקן המשנה הטוב ביותר]]
[ממוזער|150px|[דסטין הופמן, זוכה פרס השחקן החדש הטוב ביותר]]

## קישורים חיצוניים

קטגוריה:טקסי פרס באפט"א
קטגוריה:1969 בממלכה המאוחדת
לגונדה 16/65

[ממוזער|270px|לוגו היצרן "Lagonda" בקדמת מכסה ה[רדיאטור בדגם "לגונדה 16/65", שנת 1927]]
**לגונדה 16/65** (באנגלית: **Lagonda 16/65**) היא מכונית סלון מתוצרת  יצרנית רכבי היוקרה הבריטית **לגונה**  אשר יוצרה בין השנים 1926–1930 בבריטניה.

## תצורות
* 4 דלתות - קבריולה.
* 4 דלתות - סדאן.

## לגונדה 16/65

* יוצרו 250 יחידות.
* 4-5 מושבים (דגם סדאן 4 דלתות).
* מנוע קדמי.
* מנוע בנזין.
* מנוע קירור מים.
* מאייד יחיד מסוג "Zenith".
* רדיוס סבוב - 5 מטר.

## ראו גם
* לגונדה 11.9
* לגונדה 12/24
* לגונדה 16/80
* לגונדה 14/60 
* לגונדה LG6
* לגונדה 2.6 ליטר
* לגונדה 3 ליטר

## קישורים חיצוניים

## הערות שוליים

קטגוריה:דגמי מכוניות שהושקו ב-1926
קטגוריה:מכוניות סלון
קטגוריה:מכוניות קבריולה
קטגוריה:מכוניות בריטיות
16/65
סמירה סעיד

**סמירה סעיד** (, נולדה ב-10 בינואר 1958 בשם **סמירה בן סעיד**) היא זמרת פופ ערבי מרוקאית-מצרייה.

## קריירה
סמירה סעיד נולדה ב-10 בינואר 1958 ברבאט, בירת מרוקו. סעיד הוציאה לאור את שירה הראשון "I Love Noodles" כשהייתה בת תשע. כישרונה של סעיד התגלה בתוכנית המוזיקה המרוקאית "מוואחב" ששודרה בערוץ המלכותי המרוקאי. לאחר השתתפותה בתוכנית עברה סעיד למצרים, שם החלה תהילתה בקרב כל מדינות העולם הערבי. בשנת 1977 התיישבה סעיד בקהיר והחלה להחזיק באזרחות מצרית לצד אזרחותה המרוקאית. כל אלבומיה של סעיד הם בערבית מצרית לצד שירים אחדים שהוקלטו בערבית מרוקאית. בשנת 1980 ייצגה סעיד את מולדתה מרוקו באירוויזיון שנערך באותה השנה בהאג, הולנד. השיר איתו ייצגה סעיד את מרוקו באירוויזיון נקרא "Bitaqat Hub" (מסר של אהבה) והוא אינו זכה להצלחה גדולה באירוויזיון כשהתמקם במקום ה-18 מתוך 19 עם 7 נקודות בלבד, כולן מאיטליה. לעומת זאת, השיר הפך ללהיט בעולם הערבי ובמצרים בפרט, שם עלה לפסגת המצעדים.

לאחר האירוויזיון החלה קריירתה של סמירה סעיד לזרוח והיא הפכה לאחת הזמרות המוכרות ביותר במצרים, היא הוציאה סינגלים רבים שהגיעו לפסגת המצעדים במצרים והפכה במובנים רבים ל"דיווה הגדולה של מצרים". בשנת 2001 זכתה סעיד בפרס על הקליפ הטוב ביותר במצרים עם שירה "לילה חביבי" (לילה עם אהובי) מתוך האלבום שנושא את אותו השם. סעיד זכתה בפרס נוסף ב-2003 והמשיכה לזכות בפרסים נוספים בכל העולם הערבי. בשנות ה-10 של המאה ה-21 החלה לחזור סעיד לפעילות מלאה לאחר הפוגה קצרה כאשר הוציאה לאור את הסינגל שלה "מזל" (בית) בשנת 2013 ואת האלבום "עאיזה עאש" (אני רוצה לחיות) בשנת 2015.

בשנת 2019 היא החלה להיות מאמנת בתוכנית The Voice הכלל ערבית לצד מוחמד חמאקי.

## פעילות הומניטרית
סמירה סעיד הקדישה את עצמה בשנת 2006 להופעות בהתנדבות בפרברים בהם מתגוררים המהגרים בצרפת, היא עשתה זאת על מנת "לגרום לסולידריות בין כל הדתות" ולהילחם כנגד הטרור שפרץ בצרפת באותה השנה.

## לקריאה נוספת

* *Iraqi Maqam voices of women: an analytical study of the critical technical experience of Iraqi women in singing Almqami, by Hussein Azami*, by Hussein Azami, AIRP, 2005 - 316 pages. , .
* *Women of Fes: Ambiguities of Urban Life in Morocco*, by Rachel Newcomb, University of Pennsylvania Press, 2009 - 236 pages. , 9780812241242.
* *Songs and stories, by Karīm Irāqī*, by Karīm Irāqī, Company Whites of Arts and Letters, Volume 1 de Aghānī wa-ḥikāyātuhā, Karīm ʻIrāqī.


## קישורים חיצוניים

* 

* BBC.co.uk; *Samira Said: Youm Wara Youm*; ביקורת של ה-BBC על שירה של סעיד

## הערות שוליים

קטגוריה:זמרות מרוקאיות
קטגוריה:זמרות מצריות
קטגוריה:ילידות 1958
קטגוריה:זמרות-יוצרות מרוקאיות
קטגוריה:משתתפי אירוויזיון 1980
קטגוריה:מרוקו באירוויזיון
קטגוריה:מצרים שנולדו ב-1958
פומבאן

**פומבאן** (בצרפתית: **Foumban**) היא עיר שהוקמה בתחילת המאה ה-20, וממוקמת באזור המערב שבקמרון.

## גאוגרפיה
פומבאן ממוקמת כ-50 ק"מ מבאפוסם, בירת האזור וכ-206 ק"מ מיאונדה, בירת קמרון.

## אקלים
הטמפרטורה הממוצעת היא 21 מעלות צלזיוס. החודש הכי חם הוא מרץ (24 מעלות צלזיוס). החודש הכי קר הוא אוגוסט (17 מעלות צלזיוס). כמות המשקעים הממוצעת היא 1,668 מילימטרים בשנה. חודש ספטמבר הוא החודש שיש בו הכי הרבה גשם (327 מ"מ גשם), וחודש ינואר הוא החודש שיש בו הכי פחות גשם (2 מ"מ גשם).

## תחבורה
פומבאן ממוקמת ליד הכביש הלאומי N6 והכביש האזורי P20.

## קישורים חיצוניים

* 
* 

## הערות שוליים

קטגוריה:קמרון: ערים
Bitaqat Hub

**Bitaqat Hub** (בתעתיק עברי: **ביטאקת חוּבּ**; בתרגום מילולי: **כרטיס אהבה**, בתרגום חופשי: **מסר של אהבה**) הוא השיר המרוקאי לאירוויזיון 1980 אותו ביצעה סמירה סעיד. היה זה השיר הראשון שבוצע בערבית באירוויזיון; הבא אחריו בוצע רק 29 שנים לאחר מכן, כשמירה עוואד ואחינועם ניני ייצגו את ישראל באירוויזיון 2009 במוסקבה עם "עינייך". השיר זכור כשיר הראשון המושר כולו בערבית בתחרות האירוויזיון, הראשון שייצג מדינה אפריקאית והראשון שייצג מדינה מהעולם הערבי.

השיר מדבר על אהבה ועל שלום ומפורט בו חזון שבו אין עוד מלחמות בעולם, והאושר שולט. מבחינה מוזיקלית השיר הוא פופ ערבי עם השפעות דיסקו מערביות אירופאיות, זהו שיר Uptempo מתון. השיר הופיע בתחרות האירוויזיון חמישי בסדר ההופעות, אחרי לוקסמבורג ולפני איטליה. הוא סיים במקום ה-18 לאחר ההצבעה, כאשר קיבל 7 נקודות, כולן מאיטליה.

לאור המיקום הנמוך בו סיימה מרוקו את התחרות, הודיעה רשות השידור המרוקאית כי בשל הצהרה מלכותית של המלך חסן השני, מרוקו תפרוש מהתחרות הבאה וכן משאר התחרויות בעתיד. נראה כי הפרישה נבעה גם מהעובדה כי ישראל, שהוחרמה באותה תקופה על ידי מדינות ערב, נוטלת חלק בתחרות.

## קישורים חיצוניים
* Lyrics - Bitaqat Khub *Diggiloo Thrush*
* 

קטגוריה:שירי אירוויזיון 1980
קטגוריה:שירים בערבית
קטגוריה:שירי מרוקו באירוויזיון
Dreamchaser

***Dreamchaser*** (בעברית: **רודפת החלומות**) הוא אלבום האולפן האחד-עשר של הזמרת-יוצרת האנגלייה שרה ברייטמן. האלבום יצא לאור ב-16 בינואר 2013, בהוצאת חברת התקליטים שמחה LLC. כמו כן, מתוך האלבום יצאו הסינגלים; "Angel", "One Day Like This", "Closer" ו-"Glósóli".

האלבום הגיע למקום הראשון במצעד האלבומים הקלאסיים.

## רקע והוצאה
*Dreamchaser* הופק על ידי מייק הדג'ס וסאלי הרברט. הוא הופץ לראשונה ב-16 בינואר 2013, ביפן בהוצאת שמחה LLC. לאחר מכן, ב-5 באפריל הופץ גם באוסטרליה וגרמניה. יומיים לאחר מכן, הופץ בממלכה המאוחדת, ופרק זמן לאחר מכן, גם בארצות הברית, קנדה, ומדינות נוספות ברחבי העולם.

### מהדורה מיוחדת
בשנת 2013, יצאה לאור מהדורת הסופר הדלוקס של האלבום. המהדורה כוללת בתוכה גלובוס של כדור הארץ בו חבוי התקליטור של, Dreamchaser. הגלובוס יושב על בסיס אקרילי, ויחד איתו מצורפת חוברת אומנות המציגה תמונות ייחודיות של ברייטמן.

התקליטור אשר נכלל במהדורה, מכיל בתוכו ארבע רצועות נוספות: "In The Air", "Hawaii '78", "7th Heaven" ו-"So Long Ago So Clear". ארבע הרצועות אשר נכללות בתקליטור, לא נכללות בתקליטור הרגיל של *Dreamchaser*. המהדורה יצא באופן מוגבל ברחבי העולם.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי שרה ברייטמן
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהופקו על ידי מייק הדג'ס
RAI

**RAI** (באיטלקית: **RAI - Radiotelevisione italiana** ידועה בראשי התיבות באופן מסחרי בשם **Rai** מאז 2000; הייתה ידועה עד שנת 1954 כ-*Radio Audizioni Italiane*) היא חברת השידור הציבורית הלאומית של איטליה, שבבעלות משרד הכלכלה והאוצר.

RAI מפעילה ערוצי טלוויזיה אזוריים רבים ותחנות רדיו. זהו גוף שידור הטלוויזיה הגדול ביותר באיטליה ומתחרה עם Mediaset, רשת טלוויזיה ורדיו קטנה יותר. ל-RAI יש נתח גבוה יחסית של קהל צופים העומד על 33.8%.
שידורי RAI נקלטים גם במדינות השכנות, כולל אלבניה, בוסניה, קרואטיה, מלטה, מונקו, מונטנגרו, סן מרינו, סלובניה, ותיקן, שווייץ, תוניסיה ובמקומות אחרים בעיקר בטלוויזיה בתשלום.

מחצית מההכנסות של RAI מגיעות מאגרת שידור והשאר ממכירת זמן פרסום.

ב-1950, RAI הייתה לאחד מ-23 ארגוני השידור שייסדו את איגוד השידור האירופי.

## היסטוריה

## לוגו

קובץ:Logo of RAI (1954-1983).svg|הסמל הראשון, מ-3 בינואר 1954 עד 2 באוקטובר 1983.
קובץ:Logo of RAI (1988-2000).svg|הלוגו השני והשלישי, מ-1982 ועד ל-30 בספטמבר 2000.
קובץ:Logo of RAI (1983-1988).png|הלוגו עד 1988.
קובץ:Logo of RAI (2000-2010).svg|הלוגו הרביעי, בין 1 באוקטובר 2000 ל-17 במאי 2010.
קובץ:Rai - logo (Italy, 2010-2016).svg|הלוגו החמישי, מ-18 במאי 2010 עד 11 בספטמבר 2016.
קובץ:Logo of RAI (2016).svg|הלוגו השישי והנוכחי, המשמש מאז 11 בספטמבר 2016.


## ערוצי טלוויזיה
### ערוצים נוכחיים

## קישורים חיצוניים

* 

* RaiPlay
* רדיו בשידור חי
* Rai אתר אקספו הרשמי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:איטליה: טלוויזיה
קטגוריה:שידור ציבורי
ואל דמינגס

**ואלדז וניטה "ואל" דמינגס** (באנגלית: **Valdez Venita "Val" Demings**; נולדה ב-12 במרץ 1957) היא שוטרת ופוליטיקאית אמריקאית שכיהנה כחברת בית הנבחרים של ארצות הברית מטעם מחוז הקונגרס העשירי של מדינת פלורידה. טרם היבחרה לבית הנבחרים הייתה מפקדת מחלקת המשטרה של אורלנדו, והייתה האישה הראשונה בתפקיד זה.

## ביוגרפיה
**ואלדז וניטה בטלר** נולדה ב-12 במרץ 1957, אחת משבעה ילדים שנולדו למשפחה קשת-יום. אביה עבד בפרדסים, ואמה הייתה עוזרת בית. משפחתה התגוררה בשכונה "מנדרין" שבג'קסונוויל. בשנות ה-60 של המאה ה-20 היא למדה בבתי ספר בהם הייתה הפרדה גזעית, ואת לימודיה התיכוניים סיימה בבית הספר התיכון וולפסון. רצונה לעסוק באכיפת חוק החל כשהייתה חברה ב"פטרול בית הספר" בתיכון דופונט. ב-1979 סיימה לימודי תואר ראשון בקרימינולוגיה באוניברסיטת המדינה של פלורידה.

אחרי שסיימה את לימודיה התיכוניים החלה לעבודה כעובדת סוציאלית בג'קסונוויל במשך כשנה וחצי. ב-1983 הגישה בקשה למשרה במחלקת המשטרה של אורלנדו, והיא התקבלה למחלקת המשטרה כעובדת באגף הסיור בחלקה המערבי של אורלנדו. בדצמבר 2007 מונתה דמינגס למפקדת מחלקת המשטרה של אורלנדו ובכך נהייתה לאישה הראשונה שכיהנה בתפקיד זה. כמפקדת המחלקה היא פעלה לצמצום שיעורי הפשיעה באורלנדו, והתמודדה עם תקרית ירי במהלכה פתח ג'ייסון רודריגז, מהנדס שפוטר מעבודתו, בירי אל עבר עמיתיו לשעבר ורצח בן אדם.

התפטרותה מהפיקוד על מחלקת המשטרה של אורלנדו נכנסה לתוקף ב-1 ביוני 2011 אחרי שירות בן 27 שנים במחלקת המשטרה. דמינגס הייתה מועמדת המפלגה הדמוקרטית לייצוג מחוז הקונגרס העשירי של פלורידה בבית הנבחרים של ארצות הברית במהלך בחירות 2012 בארצות הברית. היא ניצבה בבחירות מול מועמד המפלגה הרפובליקנית, דניאל ובסטר, והשניים התחרו על ייצוג מחוז שנחשב לרפובליקני. בבחירות עצמן היא הפסידה לוובסטר שניצח בקושי עם 51% מקולות הבוחרים.

הדמוקרטים ניסו לגייס את דמינגס לרוץ נגד ובסטר גם בבחירות 2014. לאחר ששקלה אפשרות זו, היא החליטה להתמודד לראשות מחוז אורנג' נגד תרזה ג'ייקובס. דמינגס פרשה מהמירוץ לראשות המחוז ב-20 במאי 2014. לקראת בחירות 2016 בארצות הברית הורה בית המשפט בפלורידה על חלוקה מחדש של מחוזות הבחירה, ומחוז הקונגרס העשירי נהפך לדמוקרטי באופן משמעותי. ב-30 באוגוסט זכתה במועמדות המפלגה הדמוקרטית לייצוג מחוז הקונגרס העשירי בבית הנבחרים האמריקאי, ובבחירות הכלליות זכתה ברוב גדול. בבחירות 2018 לא ניצבה בפני יריב רפובליקני.

ב-9 ביוני 2021 הכריזה דמינגס על כוונתה להתמודד אל הסנאט של ארצות הברית נגד הסנאטור המכהן מרקו רוביו. מבין יריביה בבחירות המקדימות של המפלגה ניתן למנות את אלן גרייסון. בבחירות הכלליות הפסידה דמינגס לרוביו בפער של 16.4%, ויצאה קירחת מכאן ומכאן – גם הפסידה בבחירות לסנאט וגם את מושבה בקונגרס.

## קישורים חיצוניים

* 
* 

* 

## הערות שוליים

קטגוריה:אמריקאים ילידי פלורידה
קטגוריה:ג'קסונוויל: אישים
קטגוריה:חברות בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מפלורידה
קטגוריה:שוטרים אמריקאים
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרות אוניברסיטת המדינה של פלורידה
קטגוריה:בוגרי אוניברסיטת המדינה של פלורידה
קטגוריה:חברי הקונגרס ה-114 של ארצות הברית
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
יאן רדזינסקי

**יאן רדזינסקי** (בפולנית: **Jan Radzynski**; נולד ב-18 ביוני 1950) הוא מלחין ישראלי-אמריקאי.

## קורות חייו
נולד בוורשה שבפולין למשפחה מוזיקלית, ולמד בצעירותו פסנתר. ב-1969 עלה לישראל, ולמד קומפוזיציה אצל לאון שידלובסקי וצ'לו באקדמיה למוזיקה בתל אביב.

ב-1977 עבר לארצות הברית כדי ללמוד באוניברסיטת ייל אצל המלחין הפולני הנודע קשישטוף פנדרצקי ואחר כך עם . קיבל שני תארים שניים, ב-1979 ו-1980, ודוקטורט ב-1984.

מ-1980 עד 1994 לימד בייל, ומ-1994 מלמד באוניברסיטת אוהיו, שם ייסד רדזינסקי פסטיבל לביצוע יצירות של מלחינים ישראליים ויצירות עם השפעת מוזיקה יהודית. יאן רדזינסקי זכה במספר פרסים, ביניהם מטעם ASCAP.

בין התזמורות שניגנו את יצירותיו, ניתן לכלול את: תזמורת קליבלנד, תזמורת קולומבוס, הפילהרמונית של קרקוב, התזמורת הסימפונית ירושלים, תזמורת הרדיו של קלן, הפילהרמונית הישראלית, תזמורת הבולשוי, התזמורת הקאמרית הישראלית, התזמורת התזמורת הלאומית של מקסיקו ועוד.

בנו, דוד רדזינסקי, מכהן החל משנת 2015 כאחד משלושת הכנרים הראשיים בתזמורת הפילהרמונית הישראלית.

## מיצירותיו
*קאנטו - לפסנתר סולו (1981)
*מזורקה - לפסנתר סולו
*קדיש - לתזמורת סימפונית
*טריו מיתרים
*על נהרות בבל -לטנור ותזמורת
*Personal Verses - לכינור ופסנתר
*סרנדה לכלי נשיפה
*קונצ'רטו לצ'לו

## קישורים חיצוניים

* דף המלחין בארכיון המוזיקה היהודית של מילקן
* דף המלחין באתר אוניברסיטת אוהיו
* דף המלחין באתר קרן אמריקה-ישראל
* יאן רדזינסקי, באתר הספרייה היהודית הווירטואלית

## הערות שוליים

קטגוריה:מלחינים ישראלים במוזיקה הקלאסית
קטגוריה:מלחינים ישראלים
קטגוריה:ישראלים ילידי פולין
קטגוריה:עולים בשנות ה-1960
קטגוריה:מהגרים מישראל לארצות הברית
קטגוריה:מלחינים אמריקאים
קטגוריה:ישראלים שנולדו ב-1950
קטגוריה:אמריקאים שנולדו ב-1950
Amalfi – Sarah Brightman Love Songs

***Amalfi – Sarah Brightman Love Songs*** הוא אלבום האוסף החמישי של הזמרת-יוצרת האנגלייה שרה ברייטמן. אלבום האוסף יצא לאור ב-8 ביולי 2009, בהוצאת חברת התקליטים EMI מיוזיק יפן. כמו כן, נכללים ב-*Amalfi – Sarah Brightman Love Songs* שירי אהבה שונים, אותם ביצעה ברייטמן במהלך הקריירה שלה.

אלבום האוסף הגיע למקום ה-11 במצעד האלבומים היפני.

## רקע והוצאה
*Amalfi – Sarah Brightman Love Songs* הופק על ידי פרנק פיטרסון. בין היתר, הופץ לראשונה ב-8 ביולי 2009, ביפן בפורמט של תקליטור. כמו כן, זכה *Amalfi – Sarah Brightman Love Songs* להצלחה מסחרית רבה ביפן, כאשר קיבל שם את תואר הזהב, על מכירות של 100,000 עותקים בסך הכול.

בשבוע צאתו נמכרו 10,488 עותקים מאלבום האוסף ביפן בלבד, דבר שהוביל לכך שהוא הגיע למקום ה-11 במצעד האלבומים של המדינה. אלבום האוסף יצא לאור על בסיס הסרט היפני "אמאלפי: תגמוליה של האלה" (2009), שעלה לאקרנים עשרה ימים לאחר יציאתו. ברייטמן השתתפה בסרט בתור עצמה.

## רשימת רצועות

## מיקומי שיא

## נתוני מכירות

## קישורים חיצוניים
* 

## הערות שוליים

קטגוריה:אלבומי אוסף של שרה ברייטמן
קטגוריה:אלבומי אוסף באנגלית
קטגוריה:אלבומים שהופקו על ידי פרנק פיטרסון
קטגוריה:אלבומי חברת EMI מיוזיק יפן
אליעזר כלב

**אליעזר משה כלב** (בבולגרית: **Елиезер Моше Калев**; 1815, פלובדיב, האימפריה העות'מאנית – 1889, פלובדיב, נסיכות בולגריה) היה איש ציבור, נדבן ובנקאי יהודי, מנכבדי יהדות פלובדיב, חבר מועצת מחוז פלובדיב ותומך בתנועות התחייה הלאומית הבולגרית. כלב תמך כספית במאבק הפטריארכיה של פלובדיב לעצמאות, ובהמשך בעת מרד אפריל הבולגרי והמלחמה העות'מאנית-רוסית (1877–1878) הציל מעלייה לגרדום עשרות אזרחים בולגרים, ראשי הכנסייה, ראש העיר ופרנסיה, וזאת בשל קשריו הטובים עם השלטון העות'מאני.

## קורות חיים
### קורות חייו
אליעזר כלב נולד בפלובדיב למשפחת נוֹטָאבֶּלִים ותיקה אשר בניה נודעו כסוחרים ובנקאים אמידים. הוא היה חבר מועצת מחוז פלובדיב ובעל קשרים ענפים עם חברי מנגנון השלטון העות'מאני. במקביל לקשריו הענפים עם העות'מאנים תמך בתנועות התחייה הלאומית הבולגרית. בשלהי שנות ה-50 של המאה ה-19 ניהל ראש הכנסייה של פלובדיב המטרופוליט פאיסי  מאבק לקבלת עצמאות הלכתית של הפטריארכיה של פלובדיב. אליעזר כלב תמך כספית בראש הכנסייה ובמאבק לעצמאותה וב-1860 היא זכתה למעמד עצמאי. במהלך מרד אפריל הבולגרי והמלחמה העות'מאנית-רוסית (1878-1877) הותקפו ראשי הכנסייה, ראש העיר של פלובדיב ופרנסיה בידי החיילים העות'מאנים, שאיבדו כל רסן. בני הקהילה היהודית נרתמו לעזרתם, אליעזר כלב הגדיל לעשות ובזכות קשריו עם השלטון העות'מאני הציל עשרות רבות של אנשי כנסייה ואזרחים בולגרים מעלייה לגרדום העות'מאני, בטרם נסוגו העות'מאנים מפלובדיב. לאחר המלחמה וכינון נסיכות בולגריה זכה אליעזר כלב להוקרה רבה ונחשב גיבור לאומי בבולגריה. ב-1910 נקרא על שמו רחוב בפלובדיב כאות הוקרה על פועלו.

לימים, בתקופת מלחמת העולם השנייה ניצבה הפטריארכיה של פלובדיב בראש המאבק נגד גירוש יהודי בולגריה למחנה ההשמדה טרבלינקה וראש הכנסייה המטרופוליט קיריל אף זכה לעיטור חסיד אומות העולם מארגון יד ושם.

### משפחתו
דונה, בתו של אליעזר כלב נישאה ליצחק סולומון פאסי שהיה סוחר אמיד מפלובדיב. בניו של יצחק, אליעזר ונסים היו יבואנים והנציגים הראשונים בבולגריה של חברת זינגר המייצרת מכונות תפירה. בן נוסף של יצחק פאסי, סולומון פאסי היה עורך דין נודע בפלובדיב אשר כיהן גם כסגן הקונסול הדיפלומטי של ממלכת ספרד בעיר. בנו של סולומון פאסי היה פרופסור איסאק פאסי. איסאק פאסי היה מגדולי הפילוסופים בבולגריה המודרנית, ובנו של פרופסור איסאק פאסי הוא סולומון פאסי אשר כיהן כשר החוץ של בולגריה בממשלתו של סימאון סקסקובורגותסקי בראשית המאה ה-21.

## קישורים חיצוניים
* רחוב אליעזר כלב בפלובדיב, באתר גוגל מפות

## הערות שוליים

קטגוריה:נדבנים יהודים בולגרים
קטגוריה:בנקאים יהודים בולגרים
קטגוריה:אנשי עסקים יהודים בולגרים
קטגוריה:פוליטיקאים יהודים בולגרים
קטגוריה:ילידי 1815
קטגוריה:נפטרים ב-1889
צ'סלב קישצ'ק

**צ'סלב קישצ'ק** (בפולנית: **Czesław Kiszczak**; 19 באוקטובר 1925 – 5 בנובמבר 2015, ורשה) היה פוליטיקאי פולני. בין השנים 1981–1990 כיהן בתפקיד שר הפנים והיה בין אנשי המפתח של המשטר ברפובליקה העממית של פולין.

## ביוגרפיה
צ'סלב קישצ'ק נולד למשפחת איכרים. בשנת 1943 הוא נשלח על ידי שלטונות הכיבוש הנאצי לעבודות בווינה. עד לשנת 1945 הוא עבד במסילת רכבת. לאחר כיבוש העיר על ידי הצבא האדום הוא חזר לשטח פולין והתגייס לצבא. בשנת 1946 הוא נשלח ללונדון ופעל להחזרת חיילים של צבא אנדרס למולדת. בשנת 1947 חזר לפולין והחל לשרת במודיעין הצבאי.

בשנת 1957 סיים את האקדמיה הצבאית ובשנת 1972 מונה לראש המודיעין הצבאי וסגן ראש המטה הכללי.

ב-31 ביולי 1981 מונה לשר הפנים, ובסוף שנה זו התמנה לחבר בוועדה הצבאית להצלה לאומית. בתקופה זו הונהג במדינה ממשל צבאי, ובהיותו שר הפנים היה קישצ'ק אחראי על הפעילות נגד ארגון סולידריות וארגוני אופוזיציה אחרים. ב-17 בספטמבר 1986 הוא הכריז על שחרור 225 אנשי אופוזיציה – הצעד הראשון לתחילת הדיאלוג בין השלטון הקומוניסטי לבין מתנגדי המשטר. בהמשך הוא היה בין יוזמי דיאלוג פתוח עם נציגי האופוזיציה. בתחילת 1989 היה בין אנשי המשטר שדרשו מהנהגת המפלגה הקומוניסטית להמשיך בדיונים עם מתנגדי המשטר.

ב-2 באוגוסט 1989 מונה קישצ'ק לראש הממשלה על ידי וויצ'ך ירוזלסקי. מועמדותו אומנם אושרה בפרלמנט הפולני, אך הוא לא הצליח להרכיב את הממשלה. ב-19 באוגוסט מונה תדאוש מזובצקי לראש הממשלה, וקישצ'ק המשיך לכהן בתפקיד שר הפנים וסגן ראש הממשלה. ביולי 1990 הוא עזב את הממשלה ומאז לא כיהן בתפקיד ציבורי כלשהו. 

קישצ'ק נפטר בשנת 2015. הממשל סירב לתת לו מקום בבית הקברות הצבאי פובונזקי, ובטקס הקבורה לא נכח נציג כלשהו של הממשלה.

## משפטים
בשנת 2007 יזם שימון ניימייץ פתיחת חקירה נגד צ'סלב קישצ'ק על חלקו ב"מבצע היאצינט" נגד קהילת הלהט"ב בשנות ה-80 של המאה ה-20. בפברואר 2008 הוחלט שהמבצע היה חוקי לאור המצב החוקתי באותה תקופה.

בשנת 2009 הוא נמצא אשם בפיטורי שוטר בשנת 1985 רק משום שבתו עברה טקס דתי.

בשנת 2012 הוא נמצא אשם בחברות בקבוצה שהנהיגה משטר צבאי במדינה ללא סמכות.

## קישורים חיצוניים

* קורות חיים
* 

קטגוריה:ראשי ממשלת פולין
קטגוריה:גנרלים פולנים
קטגוריה:חברי הסיים הפולני
קטגוריה:מעוטרי עיטור המלחמה הפטריוטית הגדולה
קטגוריה:מעוטרי צלב גרונוולד
קטגוריה:בוגרי האקדמיה הצבאית של המטה הכללי
קטגוריה:אישים הקבורים בבית הקברות הצבאי פובונזקי
קטגוריה:פולנים שנולדו ב-1925
קטגוריה:פולנים שנפטרו ב-2015
מישל מוראטורי

**מישל מוראטורי** (, נולד ב-13 בדצמבר 1983) הוא פוליטיקאי סן מרינזי. מוראטורי היה הקפיטן העוצר של סן מרינו לחצי השני של שנת 2019 וביצע את תפקידו יחד עם ניקולה סלבה.

מוראטורי משרת כחבר ב. למוראטורי תואר מאוניברסיטת בולוניה במדעי החברה ומדעי המדינה, הוא המנהיג של מפלגת השמאל הסוציאליסטי הדמוקרטי בסן מרינו. במקצועו מוראטורי הוא עובד ציבור.

## הערות שוליים

קטגוריה:פוליטיקאים סן מרינזים
קטגוריה:ילידי 1983
ביישי

ממוזער|שמאל|180px|ציור מ-1850 ובו ביישי כורי זהב
ממוזער|שמאל|180px|בייש נושא אמבט. יצירה של הצייר פרנץ נויהאוזר משנת 1807
ממוזער|שמאל|180px|גלוית דואר מ-1910 ובה מוצגים ביישי יוצרי כפות עץ
**ביישי** (ברומנית: **băieș** ביחיד ו-**băieși** ברבים) הם קבוצה אתנית, ענף של העם הצועני הנפוצים במרכז אירופה ובדרום מזרח אירופה, שמתאפיינים בשפת אם רומנית (לא רומאני) ובתחומי עיסוק אופייניים. עם תלות באזורי המגורים שלהם, ביישי מכונים בשמות נוספים, כשהשכיח ביותר הוא **רודארי** (rudari).

השם נגזר מהמילים הרומניות וההונגריות לכורה זהב, שנהג לשטוף במים את החומר ולחשוף כך את המינרל הכבד יותר, הזהב. בעבר זה היה עיסוקם המרכזי של הביישי. בהדרגה הביישי עברו מעיסוק בכריה לייצור כלי בית, בעיקר מעץ, מאמבטים ועד כפות עץ ומכירתם לאיכרים.

## היסטוריה
לגבי ביישי יש יותר השערות מאשר עובדות, אבל מרבית החוקרים מסכימים שמדובר בענף של הצוענים, קבוצה עבדים שהועסקו בחיפוש זהב  בהרי הקרפטים המערביים עד שלהי המאה ה-16 ומשם היגרו לכל מיני כיוונים. החולקים על מוצאם הצועני העלו כל מיני השערות, בין היתר היותם צאצאי מתיישבים ועבדים שהובאו על ידי הרומאים לעבודות כרייה.

## התפוצה
בשלהי המאה ה-16 התחיל גל הגירה של ביישי אל דרום מערב. המהגרים התיישבו בדרום הונגריה ובצפון סרביה וצפון קרואטיה. גל נוסף, שפנה דרומה התיישב בנסיכות ולאכיה ובבולגריה והפונים מזרחה הגיעו עד בסרביה.

לאחר שחרור העבדים בנסיכויות הרומניות באמצע המאה ה-19 יצא לדרך גל חדש של מהגרים ביישי, שפנו אל מרכז אירופה ואל דרום מזרחה ורבים התיישבו בבולגריה. ביישי התיישבו, במספרים קטנים, גם בסלובקיה, סלובניה, מקדוניה הצפונית, יוון, אוקראינה ואפילו הגיעו לארצות הברית וקולומביה, שם הם נקראים לודארי (ludari).

## קישורים חיצוניים

* The Roma in Romanian History 

## הערות שוליים

קטגוריה:צוענים
קטגוריה:הונגריה: קבוצות אתניות
קטגוריה:רומניה: קבוצות אתניות
Teen Angels: el Adios 3D

**Teen Angels: el Adios 3D** (בתרגום חופשי לעברית: **טין אנג'לס: להתראות 3D**, ידוע גם בשם: **טין אנג'לס: הפרידה**) הוא סרט תיעודי ארגנטינאי המתעד את הפרידה של להקת "טין אנג'לס", אשר הוקמה לאחר שידור הסדרה "כמעט מלאכים". הסרט בוים על ידי חואן מנואל חימנס, והופק על ידי גוסטבו ז'אנקלביץ'. חברות ההפקה שהפיקו את הסרט הן Cris Morena Group ,RGB Entertainment וערוץ Yups.

הסרט הוקרן לראשונה בבתי הקולנוע בארגנטינה ב-30 במאי 2013 בתלת־ממד, בהפצת Buena Vista. בישראל הסרט היה אמור להיות מוקרן בתרגום עברי, אך בסופו של דבר זה לא קרה. אורך הסרט הוא כ-92 דקות, ושפת המקור שלו היא ספרדית.

## רקע
הסרט מוקדש להופעה האחרונה של הטין אנג'לס בתיאטרון גראן רקס שבבואנוס איירס, שם הלהקה ביצעה הופעות רבות משנת 2007 במסגרת הסדרה "כמעט מלאכים". לרגל הפרידה מהלהקה, הלהקה התחילה סדרת הופעות בתיאטרון גראן רקס מיוני 2012 עד ההופעה האחרונה ב-27 ביולי 2012. בחודש ספטמבר של אותה שנה, ערוץ Yups הקרין את ההופעה האחרונה של הלהקה בקולנוע בלימה, עיר הבירה של פרו. 

זמן קצר לאחר מכן, בתחילת שנת 2013, הוכרז על ידי ערוץ Yups שיצא סרט פרידה על הלהקה. הטריילר לסרט הופץ ב-10 בפברואר 2013. לאחר הפרידה, חברי הלהקה חזרו לאולם בשביל להקליט ראיון על ההיסטוריה של הלהקה במהלך שש השנים שהם הופיעו.

הסרט הוקרן לראשונה בבתי הקולנוע בארגנטינה ב-30 במאי 2013 בתלת־ממד, כאשר זהו בין הסרטים הראשונים שהוקרנו בארגנטינה בטכנולוגיה זו. בהקרנת הבכורה של הסרט היו מעריצים רבים, חברים, בני משפחה, עיתונאים וארבעה מחברי הלהקה. גאסטון דלמהאו, חבר הלהקה שלא הגיע, נאלץ לא לבוא בגלל שהיה בארצות הברית.

## משתתפים
בסרט השתתפו חמשת חברי להקת טין אנג'לס:
* גסטון דלמאו
* לאלי אספוסיטו
* רוסיו איגרסבל
* חואן פדרו לנסאני
* ניקולאס ריירה
אאוחניה סוארס, שפרשה מהלהקה והוחלפה ברוסיו איגרסבל, לא השתתפה בסרט.

## קבלה
ביום הבכורה של הסרט, הסרט הגיע למקום השישי עם יותר מ-2,259 צופים בבואנוס איירס בלבד. זמן קצר לאחר מכן, הסרט הגיע למקום התשיעי לאחר שצפו בו 12,000 צופים. באותה שנה שהסרט הופץ, הסרט היה מועמד לפרס בטקס פרסי בחירת הילדים של ניקלודיאון ארגנטינה, שם הוא זכה בקטגוריית "הסרט הטוב ביותר". הפרס הוענק ללאלי אספוסיטו וחואן פדרו לנסאני, שהיו מועמדים לפרסים בקטגוריות אחרות.

## פרסים

## ראו גם
* טין אנג'לס
* כמעט מלאכים

## קישורים חיצוניים

* הסרט המלא בתרגום לעברית, באתר יוטיוב
 

קטגוריה:סרטים ארגנטינאיים
קטגוריה:סרטי 2013
קטגוריה:סרטים תיעודיים
קטגוריה:סרטים מוזיקליים
קטגוריה:סרטים בספרדית
וייקוסלב בוואנדה

**וייקוסלב בוואנדה** (בקרואטית: **Vjekoslav Bevanda**, נולד ב-13 במאי 1956) הוא פוליטיקאי קרואטי-בוסני ששימש כראש ממשלת בוסניה והרצגובינה בשנים 2012 עד 2015.

וייקוסלב בוואנדה נולד בבוסניה והרצגובינה, אז חלק מהרפובליקה הפדרלית הסוציאליסטית של יוגוסלביה. הוא גדל במוסטאר וסיים שם פקולטה לכלכלה ותואר שני במימון של האוניברסיטה המקומית. בשנים 1979–1989 הוא עבד במפעל SOKO המקומי כקצין מימון השקעות, מנהל שירות תפעול תשלומים, מנהל מחלקת תפעול בנקאות, מנהל שירות פיננסי מיוחד, ומנהל הבנק הפנימי.

לאחר שנת 1990 עבר לתחום הבנקאות, והיה סגן מנהל ומנהל בנק APRO במוסטר. בשנת 2007 מונה לשר האוצר של בוסניה והרצגובינה. בשנים 2010–2011 היה חבר בית הנבחרים של הפרלמנט של הפדרציה של בוסניה והרצגובינה. בשנת 2012 מונה לראש הממשלה במקום ניקולא שפיריץ', וכיהן בתפקיד במשך שלוש שנים. בשנת 2015 חזר לתפקיד שר האוצר.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת בוסניה והרצגובינה
קטגוריה:שרי אוצר
קטגוריה:בוסנים שנולדו ב-1956
קטגוריה:קרואטים שנולדו ב-1956
טקס פרסי האקדמיה הבריטית לקולנוע ה-21

**טקס [[פרס באפט"א לקולנוע|פרסי האקדמיה הבריטית לקולנוע]] ה-21** שמעניקה האקדמיה הבריטית לאמנויות הקולנוע והטלוויזיה, נערך בשנת 1968, בו הוענקו פרסים לסרטים הטובים ביותר של שנת 1967.

## זוכים ומועמדים
[ממוזער|150px|[ממוזער, זוכה פרס השחקן הזר הטוב ביותר]]
[ממוזער|150px|[אנוק איימה, זוכת פרס השחקנית הזרה הטובה ביותר]]
[ממוזער|150px|[פול סקופילד, זוכה פרס השחקן הבריטי הטוב ביותר]]
[ממוזער|150px|[אדית אוונס, זוכת פרס השחקנית הבריטית הטובה ביותר]]
[ממוזער|150px|[פיי דאנאוויי, זוכת פרס השחקנית החדשה הטובה ביותר]]

## קישורים חיצוניים

קטגוריה:טקסי פרס באפט"א
קטגוריה:1968 בממלכה המאוחדת
מרט טרואן

**מרט טרואן** (בנורווגית: **Merethe Trøan**; נולדה ב-19 במאי 1970) היא זמרת נורווגית, נציגת נורווגיה לאירוויזיון 1992.

## ביוגרפיה
טרואן נולדה בטרונדהיים, בנעוריה הייתה חברה ביחד עם אחותה בהרכב המוזיקלי "Pastel".

ב-1985 השתתף ההרכב ב-Melodi Grand Prix, התחרות הנורווגית הבוחרת את נציג נורווגיה לאירוויזיון, עם השיר "Ring Ring Ring" והם סיימו במקום השלישי.

ב-1992 השתתפה בתחרות כזמרת סולו ונבחרה לייצג את נורווגיה באירוויזיון עם השיר "Visjoner", בתחרות במאלמה הייתה במקום ה-18.

שנה לאחר מכן ניסתה פעם נוספת לייצג את נורווגיה בתחרות אך לא זכתה, אך בשנה זו זכתה ב-"OGAE Second Chance Contest" תחרות המאורגנת על ידי מועדון מעריצי האירוויזיון בה לוקחים חלק משתתפים מהתחרויות המקדימות לאירוויזיון.

היא דיבבה את בל בדיבוב הנורווגי של היפה והחיה.

ב-1996 יצא האלבום הראשון שלה.

היא שימשה תקופה גם כמנחה בטלוויזיה.

## קישורים חיצוניים

* 

קטגוריה:משתתפי מלודי גרנד פרי
קטגוריה:זמרות נורווגיות
קטגוריה:משתתפי אירוויזיון 1992
קטגוריה:נציגי נורווגיה באירוויזיון
קטגוריה:מדבבות נורווגיות
קטגוריה:נורווגיות שנולדו ב-1970
קטגוריה:נורווגים שנולדו ב-1970
טקס פרסי האקדמיה הבריטית לקולנוע ה-20

**טקס [[פרס באפט"א לקולנוע|פרסי האקדמיה הבריטית לקולנוע]] ה-20** שמעניקה האקדמיה הבריטית לאמנויות הקולנוע והטלוויזיה, נערך בשנת 1967, בו הוענקו פרסים לסרטים הטובים ביותר של שנת 1966.

## זוכים ומועמדים
[ממוזער|150px|[רוד סטייגר, זוכה פרס השחקן הזר הטוב ביותר]]
[ממוזער|150px|[ז'אן מורו, זוכת פרס השחקנית הזרה הטובה ביותר]]
[ממוזער|150px|[ריצ'רד ברטון, זוכה פרס השחקן הבריטי הטוב ביותר]]
[ממוזער|150px|[אליזבת טיילור, זוכת פרס השחקנית הבריטית הטובה ביותר]]

## קישורים חיצוניים

## הערות שוליים

קטגוריה:טקסי פרס באפט"א
קטגוריה:1967 בממלכה המאוחדת
מרקטה וונדרואושובה

**מרקטה וונדרואושובה** (בצ'כית: **Markéta Vondroušová**, נולדה ב-28 ביוני 1999) היא טניסאית מקצוענית צ'כית. מדורגת במקום 10 בעולם (17 ביולי 2023) בדירוג ה-WTA, שהוא דירוג השיא שלה.

הישגי השיא שלה הם זכייתה בטורניר הגראנד סלאם ביחידות באליפות וימבלדון 2023, וזכייתה במדליית כסף אולימפית ביחידות באולימפיאדת טוקיו (2020).

## ביוגרפיה
וונדרואושובה נולדה וגדלה בסוקולוב, עיירה קטנה בצ'כיה ליד הגבול עם גרמניה. היא בת למשפחה של ספורטאים, אימה, אינדרישקה אנדרובה, הייתה שחקנית כדורעף בקבוצת סלביה פראג מהליגה הראשונה, וסבא שלה מצד אימה, פרנטישק פרק, היה אלוף צ'כוסלובקיה בקרב חמש (1935). הוריה התגרשו כשהייתה בת 3, אך היו לצידה ותמכו בה בהתפתחותה כספורטאית. היא החלה לשחק טניס בגיל 4, ועסקה בענפי ספורט רבים, סקי, טניס שולחן וכדורגל והצטיינה בכולם, עד שבחרה להתמקצע בטניס. בשנת 2015 עברה להתאמן בפראג ודורגה במקום הראשון בעולם לנערות.

### 2019
באליפות אוסטרליה הפתוחה שנערכה בינואר 2019 הגיעה לחצי הגמר בזוגות נשים ביחד עם ברבורה סטריצובה מצ'כיה, והשתיים הפסידו לזוכות בטורניר, סמנתה סטוסור מאוסטרליה וג'אנג שואי מהרפובליקה העממית של סין ב-3 מערכות (5−7, 4–6, 5−7).

באליפות צרפת הפתוחה שנערכה ביוני 2019 הגיעה לגמר שבו הפסידה לאשלי ברטי מאוסטרליה (דורגה במקום 8) בשתי מערכות (6−1, 6−3). בשלב חצי הגמר ניצחה את ג'והנה קונטה מהממלכה המאוחדת (דורגה במקום 26) בשתי מערכות (5−7, 6−7(2−7))

### 2021
#### מדליית כסף אולימפית
באולימפיאדת טוקיו זכתה במדליית כסף לאחר שהפסידה במשחק הגמר לבלינדה בנצ'יץ' משווייץ (דורגה במקום 9) ב-3 מערכות (5–7, 6–2, 3–6). בסיבוב הראשון היא ניצחה את קיקי ברטנס מהולנד (דורגה במקום 16) ב-3 מערכות (6–4, 3–6, 6–4), בסיבוב השני היא ניצחה את נאומי אוסקה מיפן (דורגה במקום 2) בשתי מערכות (6–1, 6–4), בשלב רבע הגמר היא ניצחה את פאולה בדוזה מספרד לאחר שפרשה מהמשחק בסיום המערכה הראשונה (6–3, 0–0) ובשלב חצי הגמר היא ניצחה את אלינה סביטולינה מאוקראינה (דורגה במקום 4) בשתי מערכות (6–3, 6–1).

### 2023
#### גראנד סלאם ראשון
באליפות וימבלדון שנערכה ביולי זכתה בתואר ליחידות לאחר שניצחה בגמר את אונס ג'אבור מתוניסיה (דורגה במקום 6) בשתי מערכות (6–4, 6–4), ובכך הייתה לשחקנית הבלתי מדורגת הראשונה שזוכה בטורניר זה. בשלב רבע הגמר ניצחה את ג'סיקה פגולה מארצות הברית (דורגה במקום 4) ב-3 מערכות (6–4, 2–6, 6–4) ובשלב חצי הגמר ניצחה את אלינה סביטולינה בשתי מערכות (6–3, 6–3).

## קישורים חיצוניים

קטגוריה:קצרמר צ'כיה
קטגוריה:טניסאיות צ'כיות
קטגוריה:טניסאיות באולימפיאדת טוקיו (2020)
קטגוריה:זוכות מדליית כסף אולימפית: טניס
קטגוריה:טניסאיות זוכות אליפות וימבלדון
קטגוריה:צ'כיות שנולדו ב-1999
לואיס פרסינג'ר

**לואיס פֶּרְסינְגֶ'ר** (באנגלית: **Louis Persinger**; 11 בפברואר 1887 - 31 בדצמבר 1966) היה כנר, פסנתרן ומורה לכינור אמריקאי.
## חייו
פרסינג'ר החל ללמוד נגינה בגיל צעיר בקולורדו, והופיע לראשונה בפומבי בגיל 12. לימודיו העיקריים היו בקונסרבטוריון של לייפציג, שם למד כינור אצל האנס בקר, פסנתר אצל קארל בווינג וניצוח אצל ארתור ניקיש. משם עבר להשתלם אצל אז'ן איזאיי בבריסל ואחר, במשך שתי עונות קיץ, אצל ז'אק טיבו בצרפת. ארתור ניקיש תיאר אותו כ"אחד התלמידים המוכשרים ביותר שלמדו אי פעם בקונסרבטוריון של לייפציג".

פרסינג'ר כיהן כמנצח הראשי של הפילהרמונית של ברלין ושל תזמורת האופרה המלכותית של בריסל לפני שהתמנה למנהל ולעוזר מנצח של התזמורת הסימפונית של סן פרנסיסקו ב-1915 ולממשיכו של לאופולד אאואר בבית הספר ג'וליארד בניו יורק ב-1930.

פרסינג'ר נודע ביותר כמורם של כנרים דגולים כיהודי מנוחין, רוג'רו ריצ'י, אייזק שטרן, סטיבן הרו, קאמילה ויקס, צבי צייטלין ואחרים. הוא היה גם הפסנתרן המלווה של ריצ'י ברסיטלים והקלטות, ושל מנוחין בהקלטות הראשונות שלו.

לואיס פרסינג'ר ניגן בכמה כלים מעולים במהלך הקריירה המפוארת שלו, בהם סטרדיוואריוס ליפינסקי מסביבות 1715, דומניקו מונטאניאנה וניקולא לופו.

## קישורים חיצוניים

* ערוץ הכינור - הכנר לואיס פרסינג'ר, ביוגרפיה קצרה
* אתר "מוּעָד לכינור": ביוגרפיה של לואיס פרסינג'ר פברואר 2011
## הערות שוליים

קטגוריה:אמריקאים ילידי אילינוי
קטגוריה:כנרים אמריקאים
קטגוריה:פסנתרנים אמריקאים
קטגוריה:מנצחים אמריקאים
קטגוריה:מורים למוזיקה באמריקה
קטגוריה:אמריקאים שנולדו ב-1887
קטגוריה:אמריקאים שנפטרו ב-1966
הקו הצהוב של הרכבת הקלה בירושלים

**הקו הצהוב של הרכבת הקלה בירושלים** (לשעבר הקו הזהוב) הוא קו רכבת קלה עתידי, שיחבר בין קריית המוזיאונים ובין שער האשפות ליד הכותל המערבי. 

## היסטוריה
ההחלטה על הקמת הקו התקבלה בשנת 2013, על ידי משרד האוצר, משרד התחבורה ועיריית ירושלים כחלק מתוכנית כוללת להקמת חמישה קווי רכבת קלה נוספים בירושלים. ביוני 2019, אישרה הוועדה המקומית לתכנון ולבנייה בירושלים את תוכנית המקטע המערבי של הקו.

באוגוסט 2019 אישרה להפקדה הוועדה מחוזית לתכנון ולבנייה את תוכנית הקו. בינואר 2020, הגישו התנגדויות לתוכנית משרד ראש הממשלה ומשרד החוץ, בטענה כי תוואי הקו פוגע בביטחון המשרדים ולא תואם כראוי מולם. גם מוזיאון ישראל הגיש התנגדות לתחנה הסופית המתוכננת בסמוך לכניסה של המוזיאון, בטענה כי תיצור "חיץ מפריד, זר ומכוער, בין המוזיאון לעמק המצלבה". בדצמבר 2020 דחתה הוועדה המחוזית את כל ההתנגדויות לתוכנית.

## על הקו
הקו הצהוב מתבסס ברובו על תוואי הקו האדום בין כיכר צה"ל לבין שדרות הרצל, ובתוספת שלוחות בצדו המערבי והמזרחי. קו זה תוכנן כ"קו תיירותי" שיחבר בין אתרים מתוירים רבים ברחבי העיר וצירי תחבורה ראשיים כגון מוזיאון ישראל, הספרייה הלאומית וקריית המוזיאונים שלצידם וכן אצטדיון האתלטיקה בגבעת רם, קריית הלאום, בנייני האומה, תחנת הרכבת לתל אביב והתחנה המרכזית שבכניסה לעיר, רחוב יפו על שלל האטרקציות שלצידו (כגון שוק מחנה יהודה, המדרחוב וכיכר ציון, כיכר ספרא ומגרש הרוסים) מתחם ממילא וחלק משערי העיר העתיקה. מסלול הקו נועד להשיק בדרכו גם לקווים נוספים כגון הקו הירוק לצד בנייני האומה, הקו האדום וקו הקמפוסים הכתום במסלולם המשותף ברחוב יפו, הקו הכחול שיחצה את רחוב יפו בהצטלבות הרחובות עם שטראוס-קינג ג'ורג' (וגם תחנת רכבת ישראל הנוספת המתוכננת באזור הדוידקה), והרכבל לכותל שיחלוף ליד הר ציון ושער האשפות.

### המקטע המערבי
המקטע המערבי של הקו הצהוב, שאורכו 1.5 ק"מ ותכנונו אושר ביוני 2019, יתפצל ממסילות הקו האדום הקיימות מדרום לתחנה המרכזית ותחנת הרכבת יצחק נבון (בנקודה זו ישיק למסלול הקו הירוק העתידי), ויעבור בתוואי רחובות יצחק רבין ואליעזר קפלן עד קריית המוזאונים. המקטע יכלול ארבע תחנות להעלאת והורדת נוסעים: הראשונה, בצמוד לבניין הביטוח הלאומי בשדרת שז"ר; התחנה השנייה תמוקם בסמוך לבית המשפט העליון; התחנה השלישית תהיה סמוך למשכן הכנסת; והתחנה הרביעית תמוקם כתחנת קצה במוזיאון ישראל. בתחנת הקצה יוקם חניון תת-קרקעי לאוטובוסים ולרכבים פרטיים, ומעליו תוקם כיכר עירונית, במקום מגרש החנייה הקיים בכניסה למוזיאון.

### המקטע המזרחי
המקטע המזרחי יתפצל מהקו האדום בכיכר צה"ל, יימשך לאורך חומות העיר העתיקה להר ציון ומשם לתחנת הקצה סמוך לשער האשפות. בשל אילוצים מקטע שער האשפות הר ציון יתוכנן כמנהרה תת-קרקעית תחת כביש מעלה השלום. נכון לשנת 2022, הקמת המקטע המזרחי אינה מקודמת, במקביל מתוכנן הרכבל לכותל, שיחבר בין אזור הכותל לתחנת הרכבת ההיסטורית של ירושלים, שם יכלו הנוסעים לעבור לקו הכחול העתידי, אם כי ייתכן ויתוכנן מקטע הקו עד להר ציון שם יוכל להשיק לתחנת האמצע של הרכבל.

## קישורים חיצוניים
* 
* 

## הערות שוליים

צהוב
קטגוריה:ישראל: מיזמי תחבורה עתידיים
קטגוריה:מזרח ירושלים: תחבורה
קטגוריה:ירושלים: מיזמים עתידיים
חוף הנסיך האראלד

**חוף הנסיך האראלד** (באנגלית: **Prince Harald Coast**) הוא חלק מחוף ארץ המלכה מוד שבאנטארקטיקה. 

החוף מקיף את מפרץ לוצו-הולם בין חצי האי ריסר-לרסן, לבין נקודת הכניסה המזרחית של מפרץ לוצו-הולם.  

החוף מצוי ממערב לחוף הנסיך אולף.

## היסטוריה
### גילוי החוף

החוף התגלה במהלך טיסת מחקר שנערכה ב-4 בפברואר 1937, על ידי ויגו וידרו (Viggo Widerøe), נילס רומנאס (Nils Romnaes) ואינגריד כריסטנסן (Ingrid Christensen), במסגרת משלחת החקר של לארס כריסטנסן, שחקרה את האזור בשנים 1937–1936.

### מקור השם

החוף נקרא על שמו של האראלד החמישי (לימים מלך נורווגיה), בנו התינוק של אולף החמישי שהיה באותה עת נסיך הכתר של נורווגיה (ולימים מלך נורווגיה) - אשר על שמו נקרא החוף הסמוך.

## קישורים חיצוניים

* חוף הנסיך האראלד באתר הסקר הגאולוגי של ארצות הברית
* חוף הנסיך האראלד באתר הגאזט האנטארקטי המשווה SCAR של ממשלת אוסטרליה

## הערות שוליים

*
האראלד
תמר ברס

**תמר ברס** (נולדה ב-24 ביוני 1986) היא עיתונאית, מרצה ומתרגמת ישראלית.

## ביוגרפיה

תמר נולדה בישראל וגדלה בגינות שומרון. היא בוגרת האוניברסיטה העברית בחוג לסוציולוגיה ואנתרופולוגיה ובתוכנית ללימודי הודו. ב-2014 היא עזבה את עבודתה, ויצאה לטיול תרמילאי ארוך, שלימים התפתח לקריירה בתחום העיתונאות וההרצאות. קריירה זו לוותה בתחילתה בחיי נדודים בין מדינות שונות, שבגינם כונתה בעיתונות "עיתונאית תרמילאית"

ברס החלה את דרכה כעיתונאית עצמאית בשלהי 2014. מאז היא כותבת בעיקר לעיתון "הארץ" ולעיתונים אחרים כגון "וואלה", "ynet", "ג'רוזלם פוסט" ו"מקור ראשון". בנוסף, היא נוהגת להתראיין לערוצי טלוויזיה ורדיו שונים. היא ידועה בסיקור אזורים עוינים, אזורי מלחמה, מדינות המוצא של הפליטים בישראל ומדינות נחשלות.

ברס החלה את דרכה העיתונאית בסיקור ביקוריה בסומלילנד, באפגניסטן, בעומאן ובצ'אד, בדאגסטן ובצ'צ'ניה, אך פרצה לראשונה לתודעה הציבורית כעיתונאית ב-2015, כאשר סיקרה באופן בלעדי את מלחמת האזרחים ברפובליקה המרכז אפריקאית. לפני כן, באותה השנה פרסמה מאפגניסטן מספר כתבות נוספות.

ב-2016 היא ביקרה בסאמרא, בכרבלא, בתיכרית ובערים נוספות בעיראק. בנג'ף נעצרה על ידי המוחבראת העיראקי בחשד לריגול, לאחר שהללו גילו את זהותה הישראלית. היא שוחררה כעבור מספר ימים. במסגרת ביקורה בעיראק, סיקרה את תעשיית הזנות העיראקית ואת מצבה של עיראק באזורים שבשליטת המליציות השיעיות והממשלה העיראקית.

באותה שנה ברס המשיכה לסקר אזורי סכסוך נוספים. באוקטובר היא פרסמה כתבה על המצב במוגדישו שבסומליה בצל מלחמת האזרחים. באוגוסט, זמן קצר לאחר ניסיון ההפיכה הכושל בטורקיה, ראיינה את עורך עיתון סאבח ותושבים אחרים התומכים בארדואן וסיקרה את העוצר שהוטל על התושבים הכורדים בשירנאק שבמזרח המדינה. בנובמבר, סיקרה גם את סוגיית הרפובליקה העממית של דונצק, לאחר שהתנתקה בפועל מאוקראינה.

ב-2017 היא פרסמה מספר כתבות מרוסיה, על יקוצק, העיר הקרה ביותר בעולם, ועל ההפגנות בבלארוס נגד חוק האבטלה שהסתיימו במעצרים ובהיעלמותם של מארגנים ואנשי אופוזיציה. לאחר מכן היא המשיכה לפולין, ופרסמה על חיי המנזר הפולני ויחסם של הפולנים לשואה. בסופה של אותה שנה חזרה לצפון רוסיה כדי לסקר את שבט הלאפים החי בצפון המדינה ומונה רק כ-1,700 חברים.

ב-2018 נסעה ברס לדרום סודאן וסיקרה מספר נושאים לרגל מלחמת האזרחים השוררת במדינה מאז 2013, לרבות מצבם של הפליטים הדרום סודנים שגורשו מישראל, ההתמוטטות הכלכלית במדינה, וקיומה של מושבת מצורעים שנוכח המצב אינה מצליחה לקבל סיוע רפואי ולכן עדיין קיימת. מספר חודשים לאחר מכן היא סיקרה בצפון סודאן, בחרטום וסביבותיה את השינויים הנובעים מפתיחתה לתיירות וחידוש היחסים עם ארצות הברית. באותה שנה התחקתה אחר תעשיית סחר האיברים במצרים וראיינה פליטים סודנים שנפלו קורבן לסוחרי איברים בקהיר .

ב-2019 נסעה לאריתריאה במטרה לבחון את מצבה בשטח לעומת הפרסומים בדו"חות האו"ם וארגוני זכויות האדם. כתבתה הופיעה בעמוד השער של מוסף "הארץ".

כיום תמר מרצה על מסעותיה וכתבותיה בישראל ומחוצה לה ועוסקת גם בעבודות תרגום וכתיבה.

## קישורים חיצוניים

## הערות שוליים

קטגוריה:עיתונאיות ישראליות
קטגוריה:עיתונאים ישראלים
קטגוריה:עיתונאיות כותבות עברית
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:קרני שומרון: אישים
קטגוריה:ישראליות שנולדו ב-1986
קטגוריה:ישראלים שנולדו ב-1986
מונה על-קומפקטי

בתורת הקבוצות, **מונה על-קומפקטי** הוא סוג מסוים של מונה גדול. 

## הגדרה ותכונות מרכזיות
מונה \kappa נקרא \lambda-על-קומפקטי, אם קיים שיכון אלמנטרי j\colon V\to M, כש-M מחלקה טרנזיטיבית של V, כך ש- \mbox{crit}(j) = \kappa,  j(\kappa)> \lambda  ו-{^\lambda} M \subseteq M. מונה על-קומפקטי הוא מונה  \kappa שהוא  \lambda-על-קומפקטי לכל  \lambda.

קיימת הגדרה שקולה, שניתנת להבעה בלוגיקה מסדר ראשון. עבור \lambda \geq \kappa,  \kappa הוא  \lambda-על-קומפקטי אם ורק אם קיימת מידה עדינה ונורמלית על הקבוצה \mathcal{P}_{\kappa}(\lambda)=\{ A\subseteq \lambda \  \colon \  |A|. מידה כזו היא על-מסנן U על \mathcal{P}_{\kappa}(\lambda) המקיים:

# U הוא \kappa-שלם: כלומר, U סגור לחיתוך של פחות מ-\kappa קבוצות.
# U עדין: כלומר, לכל \alpha, הקבוצה \check{\alpha} = \{ A\in \mathcal{P}_{\kappa}(\lambda) \colon \alpha \in A \} שייכת ל-U.
# U נורמלי: כלומר U עדין, ומקיים בנוסף את התכונה הבאה: לכל פונקציה f\colon \mathcal{P}_{\kappa}(\lambda) \to \lambda, אם \{x\in \mathcal{P}_{\kappa}(\lambda)\colon  f(x)\in x \} \in U אז קיימת קבוצה  A\in U עליה f קבועה.

שתי ההגדרות שקולות. אם יש שיכון אלמנטרי  j\colon V\to M המעיד על כך ש-\kappa הוא \lambda-על-קומפקטי, אז ניתן להגדיר מידה עדינה ונורמלית על  \mathcal{P}_{\kappa}(\lambda) באופן הבא: U = \{ A\in \mathcal{P}_{\kappa}(\lambda) \colon  j''\lambda \in j(A)  \} . מנגד, אם U מידה עדינה ונורמלית על   \mathcal{P}_{\kappa}(\lambda), אז שיכון העל חזקה המתאים מעיד על כך ש-\kappa הוא \lambda-על-קומפקטי.

אם \kappa מונה על-קומפקטי, אז קיימים עליו 2^{2^{\kappa}} על-מסננים נורמליים (זו הכמות המרבית).

למונים על-קומפקטיים יש תכונות השתקפות חזקות. למשל, אם השערת הרצף המוכללת (GCH) נכונה עד למונה על-קומפקטי \kappa, אז היא נכונה בכל מקום. כמו כן, כל מונה על-קומפקטי  \kappa הוא גבול של מונים מדידים (יתרה מכך, קבוצת המונים המדידים מתחתיו היא קבוצה שבת).

## הקשר למונים קומפקטיים-חזקים
כל מונה על-קומפקטי הוא קומפקטי-חזק. רוברט סולוביי שיער שההפך גם נכון, כלומר כל מונה קומפקטי-חזק הוא על-קומפקטי. אף על פי שטענה זו עקבית מתוך קיום מונה על-קומפקטי, מתברר שאינה בהכרח נכונה: Menas הוכיח שגבול מדיד של מונים קומפקטיים חזקים הוא קומפקטי חזק. מכאן נובע שהמונה הראשון שהוא גבול מדיד של קומפקטיים חזקים, (אם קיים), הוא מונה קומפקטי חזק שאינו על-קומפקטי. 

השיטה של Menas לא מאפשרת לשלול את היותו של המונה הקומפקטי-חזק הראשון על-קומפקטי. מנחם מגידור הוכיח כי עקבי שהמונה הקומפקטי-חזק הראשון הוא המונה המדיד הראשון (ולכן אינו על-קומפקטי). כמו כן, מגידור הוכיח כי עקבי שהמונה הקומפקטי-חזק הראשון הוא העל-קומפקטי הראשון. 

אקסיומת העל-חזקה גוררת שהמונה הקומפקטי-חזק הראשון הוא על-קומפקטי; יחד עם זאת, לא ידוע עדיין האם אקסיומת העל-חזקה עקבית עם קיומם של מונים קומפקטים-חזקים. 

כיום עדיין לא ידוע אם חוזק ההתיישבות של מונים קומפקטיים-חזקים ומונים על-קומפקטיים זהה.

קטגוריה:תורת הקבוצות
קטגוריה:מונים גדולים
ג'ון לוקומי

**ג'ון חאנר לוקומי בונייה** (בספרדית: **Jhon Janer Lucumí Bonilla**) הוא כדורגלן קולומביאני המשחק בעמדת הבלם בקבוצת בולוניה.

## היסטוריית מועדונים
החל את הקריירה באקדמיית הנוער של דפורטיבו קאלי בשנת 2007 והגיע עד לקבוצה הבוגרת בשנת 2015. ערך את הופעת הבכורה ב-26 בספטמבר 2015 מול קורטולואה ושיחק בסך הכל 54 משחקים בנדי קאלי. עבר ב-18 ביולי 2018 לליגה הבלגית ולקבוצת ראסינג גנק ששילמה עליו 2.5 מיליון יורו. את הופעת הבכורה ערך כעבור 8 ימים במסגרת הליגה האירופית. בסך הכל שיחק 27 משחקים בכל המסגרות בעונת הבכורה בליגה, תפס מאוחר יותר את מקומו בהרכב הראשון ועזר לקבוצתו לזכות באליפות בלגיה.

## נבחרת לאומית
קיבל את זימון הבכורה מהמאמן הזמני, ארתורו רייס, ב-28 באוגוסט 2018 לקראת צמד המשחקים מול  ו אך לא שיחק. את הופעת הבכורה רשם במשחק הידידות מול  שהסתיים בניצחון 0–3 באצטדיון אל קמפין. זומן לסגל הסופי של הנבחרת לטורניר הקופה אמריקה 2019.

## תארים
### קבוצתיים
;ראסינג גנק
* ליגת העל הבלגית (1): 2018/19

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:מגני כדורגל קולומביאנים
קטגוריה:כדורגלני דפורטיבו קאלי
קטגוריה:כדורגלני ראסינג גנק
קטגוריה:כדורגלני בולוניה
קטגוריה:כדורגלני נבחרת קולומביה
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים זרים בבלגיה
קטגוריה:ספורטאים זרים באיטליה
קטגוריה:קולומביאנים שנולדו ב-1998
טקס פרסי האקדמיה הבריטית לקולנוע ה-19

**טקס [[פרס באפט"א לקולנוע|פרסי האקדמיה הבריטית לקולנוע]] ה-19** שמעניקה האקדמיה הבריטית לאמנויות הקולנוע והטלוויזיה, נערך בשנת 1966, בו הוענקו פרסים לסרטים הטובים ביותר של שנת 1965.

## זוכים ומועמדים
[ממוזער|150px|[לי מרווין, זוכה פרס השחקן הזר הטוב ביותר]]
[ממוזער|150px|[דירק בוגרד, זוכה פרס השחקן הבריטי הטוב ביותר]]
[ממוזער|150px|[ג'ולי כריסטי, זוכת פרס השחקנית הבריטית הטובה ביותר]]
[ממוזער|150px|[ג'ודי דנץ',  השחקנית החדשה הטובה ביותר]]

### [[פרס באפט"א לסרט הטוב ביותר|הסרט הטוב ביותר]]
** [[גבירתי הנאווה (סרט)|גבירתי הנאווה]] **
* המלט
* זורבה היווני
* הגבעה
* הפטנט

### [[פרס באפט"א לשחקן הטוב ביותר בתפקיד ראשי|השחקן הזר הטוב ביותר]]
** [[לי מרווין]] – [[קט בלו]] ו[[הרוצחים (סרט, 1964)|הרוצחים]] **
* אנתוני קווין – זורבה היווני
* ג'ק למון – *Good Neighbor Sam*
* ג'ק למון – *How to Murder Your Wife*
* אוסקר ורנר – ספינת השוטים
* אינוקנטי סמוקטונובסקי – המלט

### [[פרס באפט"א לשחקן הטוב ביותר בתפקיד ראשי|השחקן הבריטי הטוב ביותר]]
** [[דירק בוגרד]] – [[דרלינג (סרט)|דרלינג]] **
* הארי אנדרוז – הגבעה
* רקס הריסון – תיק איפקרס
* רקס הריסון – גבירתי הנאווה

### [[פרס באפט"א לשחקנית הטובה ביותר בתפקיד ראשי|השחקנית הזרה הטובה ביותר]]
** [[פטרישה ניל]] – ''In Harm's Way'' **
* ספינת השוטים – זורבה היווני
* סימון סיניורה – ספינת השוטים

### [[פרס באפט"א לשחקנית הטובה ביותר בתפקיד ראשי|השחקנית הבריטית הטובה ביותר]]
** [[ג'ולי כריסטי]] – [[דרלינג (סרט)|דרלינג]] **
* ג'ולי אנדרוז – אמילי הופכת לאמריקנית
* מגי סמית' – קסידי הצעיר
* ג'ולי אנדרוז – צלילי המוסיקה
* ריטה טאשינגהם – הפטנט

### [[פרס באפט"א לתסריט הבריטי הטוב ביותר|התסריט הבריטי הטוב ביותר]]
** [[דרלינג (סרט)|דרלינג]] - פרדריק רפאל **

### [[פרס באפט"א לסרט הבריטי הטוב ביותר|הסרט הבריטי הטוב ביותר]]
** [[תיק איפקרס]] **
* דרלינג
* הגבעה
* הפטנט

## קישורים חיצוניים

קטגוריה:טקסי פרס באפט"א
קטגוריה:1966 בממלכה המאוחדת